Държавен вестник, бр. 26, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  26
РЕШЕНИЕ № 374
от 17 март 2010 г.
за изменение и допълнение на Функцио­
налните спецификации за преносимост на 
географски номера при промяна на достав­
чика на фиксирана телефонна услуга и/или 
при промяна на адреса в рамките на един 
географски национален код за направление 
(приети с Решение № 2193 от 2008 г., ДВ, 
бр. 96 от 2008 г.)
На основание чл. 35, ал. 4 от Закона за елек­
тронните съобщения Комисията за регулиране 
на съобщенията реши:
§ 1. В чл. 21 се правят следните изменения 
и допълнения:
1. Алинея 1 се изменя така:
„(1) За маршрутизиране в рамките на до­
мейна на преносимост на повиквания към 
пренесени номера доставчиците прилагат метод 
съгласно приложение № 2.“ 
2. В ал. 2 думите „ал. 1“ се заменят с думите 
„приложение № 1 и приложение № 2“.
3. В ал. 3 след думите „по ал. 1“ се добавят 
думите „и ал. 2“.
§ 2. Член 26 се изменя така:
„Чл. 26. (1) Доставчиците информират ко­
мисията на всеки 6 месеца за пренесените от 
и във мрежите им географски номера за всеки 
географски код съобразно формат, определен 
от комисията.
(2) Доставчиците са задължени да предос­
тавят и при мотивирано писмено искане от 
комисията информацията по ал. 1, както и 
друга информация относно осъществяване на 
процеса на преносимост.“ 
§ 3. В чл. 27, ал. 2 думите „обхвата на но­
мера“ се заменят с думите „обхвата от номера“.
§ 4. Член 29 се изменя така:
„Чл. 29. Приемащият доставчик е длъжен 
да използва пренесен номер в съответствие с 
предназначението му, определено в Национал­
ния номерационен план, както и в съответствие 
с изискванията на Наредбата по чл. 137 от 
Закона за електронните съобщения и съглас­
но издаденото от комисията разрешение на 
приемащия доставчик за ползване на индиви­
дуално определен ограничен ресурс – номера, 
за осъществяване на обществени електронни 
съобщения чрез обществена електронна мрежа 
и предоставяне на фиксирана телефонна услуга.“ 
§ 5. В чл. 30 преди думата „осигурят“ се 
добавят думите „следва да“.
§ 6. В чл. 31 се правят следните изменения 
и допълнения:
1. Алинея 2 се изменя така:
„(2) Информирането по ал. 1 се осъществява 
чрез единен звуков сигнал с продължителност 3 
секунди и параметри съгласно приложение № 3 
и период от 2 секунди, следващ звуковия сигнал, 
който дава възможност за избор от страна на 
абонатите/потребителите за прекратяване или 
реализиране на повикването.“ 
2. В ал. 3 думите „конкретния начин“ се 
заменят с „начина“.
3. Създава се нова ал. 4:
„(4) Доставчиците осигуряват възможност за 
деактивиране на информирането по ал. 1 при 
поискване от викащ абонат или потребител, 
като деактивирането следва да се допуска по 
отношение на всички повиквания към пренесени 
номера от мрежата на даряващия доставчик, 
а в случай на техническа възможност – и по 
отношение на конкретно посочени от абоната/
потребителя номер или номера.“ 
§ 7. В чл. 32 думите „изявили желание за 
преносимост, включително и преди“ се заменят 
с думата „след“.
§ 8. В чл. 36 се правят следните изменения 
и допълнения:
1. В ал. 1 след думите „обща информационна 
база данни“ се поставя запетая и се добавят 
думите „съобразно ал. 4,“.
2. В ал. 2 думите „до базата данни“ се заме­
нят с думите „до общата база данни“.
3. Създава се нова ал. 4:
„(4) Общата база данни по ал. 1 обслужва 
и обмена на информация между мрежите на 
всички предприятия от съответните домейни 
за осигуряване на преносимост на национално 
значими номера, предоставени за ползване 
в мобилни мрежи и негеографски номера за 
предоставяне на услуги.“ 
§ 9. В чл. 38, ал. 3 се правят следните из­
менения и допълнения:
1. В ал. 1 след думите „Доставчиците изгот­
вят“ се добавят думите „и подписват“.
2. В ал. 3 след думите „в съответствие с“ се 
добавят думите „тези спецификации и“.
§ 10. В чл. 39 се правят следните изменения 
и допълнения:
1. В т. 1 на ал. 1 думите „максимален брой 
заявления“ се заменят с думите „брой номера“.
2. Точка 10 на ал. 1 се изменя така:
„10. определяне на номера за маршрути­
зация;“.
3. Точка 11 на ал. 1 се изменя така:
„11. цени между предприятията за осъщест­
вяване на преносимост;“.
4. Създава се нова т. 12 в ал. 1:
„12. ред за присъединяване към процедурата.“ 
5. В ал. 2 думите „чл. 37“ се заменя с „чл. 38“.
§ 11. В чл. 40, ал. 3 думите „преди издава­
не на удостоверение за пренасяне на номера 
от даряващия доставчик“ се заменят с думите 
„до деня, предшестващ датата, определена за 
прозорец на преносимост“. 
§ 12. Член 41 става ал. 1 и се създава нова 
ал. 2, както следва:
„(2) В случай на незаплащане на задължения 
по чл. 40, ал. 3 от абоната или от приемащия 
доставчик даряващият доставчик може да 
изиска отлагане на датата на прозореца на 
преносимост за срок не по-дълъг от 30 дни от 
подаване на заявлението за преносимост по